CELEX: 32011D0416
Language: mt
Date: 2011-07-14 00:00:00
Title: 2011/416/UE: Deċiżjoni ta’ Implimentazzjoni tal-Kummissjoni tal- 14 ta’ Lulju 2011 li tapprova ċerti programmi emendati għall-eradikazzjoni u l-monitoraġġ ta’ mard tal-annimali u żoonożi għas-sena 2011 u li temenda d-Deċiżjoni 2010/712/UE fir-rigward tal-kontribuzzjoni finanzjarja mill-Unjoni għal ċerti programmi approvati minn dik id-Deċiżjoni (notifikata bid-dokument numru C(2011) 4993)

15.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 185/77
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-14 ta’ Lulju 2011
   li tapprova ċerti programmi emendati għall-eradikazzjoni u l-monitoraġġ ta’ mard tal-annimali u żoonożi għas-sena 2011 u li temenda d-Deċiżjoni 2010/712/UE fir-rigward tal-kontribuzzjoni finanzjarja mill-Unjoni għal ċerti programmi approvati minn dik id-Deċiżjoni
   (notifikata bid-dokument numru C(2011) 4993)
   (2011/416/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u partikolarment l-Artikoli 27(5) u (6) tagħha,
   Billi:
   
               (1)
            
            
               Id-Deċiżjoni 2009/470/KE tistabbilixxi l-proċeduri li jirregolaw il-kontribuzzjoni finanzjarja tal-Unjoni għal programmi għall-eradikazzjoni, il-kontroll u l-monitoraġġ ta’ mard tal-annimali u żoonożi.
            
         
               (2)
            
            
               Id-Deċiżjoni tal-Kummissjoni 2008/341/KE tal-25 ta’ April 2008 li tistabbilixxi l-kriterji Komunitarji għal programmi nazzjonali għall-qerda, il-kontroll u l-monitoraġġ ta’ ċertu mard tal-annimali u żoonożi (2) tistipula li sabiex ikunu approvati għall-miżuri finanzjarji tal-Unjoni, il-programmi ppreżentati mill-Istati Membri għandhom għallinqas jissodisfaw il-kriterji stabbiliti fl-Anness ta’ dik id-Deċiżjoni.
            
         
               (3)
            
            
               Id-Deċiżjoni tal-Kummissjoni 2010/712/UE tat-23 ta’ Novembru 2010 li tapprova programmi annwali u pluriennali u l-kontribut finanzjarju mill-Komunità għall-eradikazzjoni, il-kontroll u l-monitoraġġ ta’ ċertu mard tal-annimali u żoonożi ppreżentati mill-Istati Membri għall-2011 u s-snin ta’ wara (3) tapprova ċerti programmi nazzjonali u tistabbilixxi r-rata u l-ammont massimu tal-kontribuzzjoni finanzjarja tal-Unjoni għal kull programm ippreżentat mill-Istati Membri.
            
         
               (4)
            
            
               Spanja ppreżentat programm emendat għall-monitoraġġ u l-eradikazzjoni tal-bluetongue biex tintroduċi t-tilqim obbligatorju kontra s-serotip 8 f’ċerti reġjuni wara tifqigħat ta’ dik il-marda.
            
         
               (5)
            
            
               Is-Slovakkja ressqet programm emendat ta’ tilqim għall-eradikazzjoni tal-idrofobija biex testendi ż-żona fejn huma distribwiti l-lixki, wara li l-marda feġġet f’żoni fuq il-fruntiera mal-Polonja.
            
         
               (6)
            
            
               Il-Polonja u l-Finlandja ressqu programmi emendati għall-eradikazzjoni tal-idrofobija biex jinkludu attivitajiet ta’ tilqim orali f’ċerti żoni ta’ pajjiżi terzi ġirien li jmissu mal-Unjoni, sabiex l-Unjoni tiġi mħarsa mill-introduzzjoni mill-ġdid tal-idrofobija minħabba ċ-ċaqliq ta’ annimali selvaġġi infettati li jaqsmu l-fruntieri komuni.
            
         
               (7)
            
            
               Il-Kummissjoni evalwat dawn il-programmi emendati mressqa minn Spanja, il-Polonja, is-Slovakkja u l-Finlandja mil-lat veterinarju u kif ukoll mil-lat finanzjarju. Instab li dawn il-programmi jikkonformaw mal-leġiżlazzjoni veterinarja rilevanti tal-Unjoni u b’mod partikolari mal-kriterji stabbiliti fid-Deċiżjoni 2008/341/KE.
            
         
               (8)
            
            
               Il-programmi emendati mressqa minn Spanja, il-Polonja, is-Slovakkja u l-Finlandja għandhom għalhekk jiġu approvati.
            
         
               (9)
            
            
               Id-Deċiżjoni 2010/712/UE tipprovdi għal kontribuzzjoni finanzjarja mill-Unjoni lis-Slovakkja għal dawk l-attivitajiet ta’ tilqim orali inklużi fil-programm annwali għall-eradikazzjoni tal-idrofobija f’dak l-Istat Membru li jiġu implimentati fiż-żoni ta’ pajjiżi terzi ġirien li jmissu mal-Unjoni. Barra minn hekk, dik id-Deċiżjoni tipprovdi għal kontribuzzjoni finanzjarja mill-Unjoni lil-Litwanja għal dawk l-attivitajiet ta’ tilqim orali inklużi fil-programm multiannwali għall-eradikazzjoni tal-idrofobija f’dak l-Istat Membru li jiġu implimentati fiż-żoni ta’ pajjiżi terzi ġirien li jmissu mal-Unjoni.
            
         
               (10)
            
            
               Għalhekk, jixraq li tingħata wkoll kontribuzzjoni finanzjarja mill-Unjoni għal dawk il-partijiet tal-programmi għall-eradikazzjoni tal-idrofobija fil-Polonja u l-Finlandja li jiġu implimentati f’żoni ta’ pajjiżi terzi ġirien li jmissu mal-Unjoni.
            
         
               (11)
            
            
               L-approvazzjoni b’din id-Deċiżjoni tal-programmi emendati għall-eradikazzjoni tal-idrofobija mressqa mill-Polonja u l-Finlandja għandha impatt fuq l-ammonti meħtieġa għat-twettiq tal-programmi għal dawk l-Istati Membri kif approvat mid-Deċiżjoni 2010/712/UE. L-ammont massimu tal-kontribuzzjoni finanzjarja tal-Unjoni għall-programmi għall-eradikazzjoni tal-idrofobija fil-Polonja u l-Finlandja, stipulat f’dik id-Deċiżjoni, għandu għalhekk jiġi aġġustat skont dan.
            
         
               (12)
            
            
               Id-Deċiżjoni 2010/712/UE għandha għalhekk tiġi emendata skont dan.
            
         
               (13)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-programm emendat għall-monitoraġġ u l-eradikazzjoni tal-bluetongue ippreżentat minn Spanja fl-1 ta’ Frar 2011 huwa b’dan approvat għall-perjodu mill-1 ta’ Jannar 2011 sal-31 ta’ Diċembru 2011.
   Artikolu 2
   Il-programmi emendati għall-eradikazzjoni tal-idrofobija ppreżentati mill-Polonja fil-5 ta’ April 2011, mis-Slovakkja fit-13 ta’ Diċembru 2010 u mill-Finlandja fit-12 ta’ April 2011 huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
   Artikolu 3
   L-Artikolu 10 tad-Deċiżjoni 2010/712/KE qed jiġi emendat kif ġej:
   
               (1)
            
            
               fil-paragrafu 2, il-punt (c) għandu jinbidel b’dan li ġej:
               
                           “(ċ)
                        
                        
                           mhux iktar mil-limiti segwenti:
                           
                                       (i)
                                    
                                    
                                       EUR 1 800 000 għall-Bulgarija;
                                    
                                 
                                       (ii)
                                    
                                    
                                       EUR 620 000 għall-Estonja;
                                    
                                 
                                       (iii)
                                    
                                    
                                       EUR 1 450 000 għall-Ungerija;
                                    
                                 
                                       (iv)
                                    
                                    
                                       EUR 7 110 000 għall-Polonja;
                                    
                                 
                                       (v)
                                    
                                    
                                       EUR 5 000 000 għar-Rumanija;
                                    
                                 
                                       (vi)
                                    
                                    
                                       EUR 700 000 għas-Slovakkja;
                                    
                                 
                                       (vii)
                                    
                                    
                                       EUR 200 000 għall-Finlandja.”
                                    
                                 
                     
         
               (2)
            
            
               il-paragrafu 4 huwa sostitwit b’dan li ġej:
               “4.   Minkejja l-paragrafi 2 u 3, għall-partijiet tal-programmi tal-Polonja, is-Slovakkja u l-Finlandja li se jiġu implimentati barra mit-territorju tal-Unjoni, il-kontribuzzjoni finanzjarja mill-Unjoni għandha:
               
                           (a)
                        
                        
                           tingħata biss għall-ispejjeż tax-xiri u t-tqassim ta’ vaċċin orali flimkien mal-lixki;
                        
                     
                           (b)
                        
                        
                           tkun bir-rata ta’ 100 % u
                        
                     
                           (ċ)
                        
                        
                           ma taqbiżx:
                           
                                       (i)
                                    
                                    
                                       EUR 630 000 għall-Polonja;
                                    
                                 
                                       (ii)
                                    
                                    
                                       EUR 250 000 għas-Slovakkja;
                                    
                                 
                                       (iii)
                                    
                                    
                                       EUR 65 000 għall-Finlandja.”
                                    
                                 
                     
         Artikolu 4
   Din id-Deċiżjoni hi indirizzata lill-Istati Membri.
   
      Magħmul fi Brussell, l-14 ta’ Lulju 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 155, 18.6.2009, p. 30.
   
      (2)  ĠU L 115, 29.4.2008, p. 44.
   
      (3)  ĠU L 309, 25.11.2010, p. 18.